钦定古今图书集成/明伦汇编/闺媛典/第012卷 > 《妾薄命》王铚
## 钦定古今图书集成/明伦汇编/闺媛典/第012卷 > 《妾薄命》王铚

夜读《齐梁》诸集，见多有此作，因赋二篇继其声

“寒闺有静女，十载念远征。命拟绛绡薄，身同朝露轻。
存心合欢绮，待得机杼成。从来君独赏，讵可卖都城。
凭梦欲寄远，旧路春草生。独夜理瑶琴，泪烛剪不明。
待谁相应节，要自不胜情。会有不眠者，听此断肠声。”
“少年轻远行，易发同尔汝。红颜望中老，离恨尚如许。
妾身异金石，更涉几寒暑。长天谁云广，不见收堕雨。”
愁来津头望，信绝不得渡。邻妇念幽独，艇子隔溪语。
落日下空江，修烟淡晴渚。流恨满春风，西飞数归羽。